Bjarni Benediktsson (1908-1970)

Bjarni Benediktsson (Reykjavik, 1908ko apirilaren 30a – Þingvellir, 1970eko uztailaren 10a) islandiar kazetari eta politikaria izan zen. Islandiako lehen ministroa izan zen 1963tik hil zen arte.

Zuzenbide Konstituzionala ikasi zuen eta 24 urterekin Islandiako Unibertsitateko irakasle bihurtu zen. 1934an Reykjavikeko zinegotzi hautatu zuten eta hiriko alkate izan zen 1940tik 1947ra.

1947an Kanpo Arazoetako ninistro izendatu zuten eta hainbat gobernutako kide izan zen 1956ra arte. 1949an Islandia NATOn sartzearen eta Keflavík aireportuko base militarra Ameriketako Estatu Batuei ematearen arduraduna izan zen.

1956an, ezkerreko koalizio bat boterera iritsi zenean, gobernutik atera eta Morgunblaðið egunkari kontserbadoreko editore bihurtu zen. 1959an gobernura itzuli zen Justizia ministro karguan eta, gainera, parlamentuko presidente izendatu zuten. 1961ean Independentziaren Alderdiko presidente izendatu zuten eta 1963an lehen ministro bihurtu zen. Karguan hil zen zazpi urte geroago, sute batean, emaztearekin eta bilobarekin batera.

Kategoria:Islandiako politikariak
Kategoria:Islandiako kazetariak